CELEX: 31989R1009
Language: el
Date: 1989-04-17 00:00:00
Title: Κανονισμός (ΕΟΚ) αριθ. 1009/89 του Συμβουλίου της 17ης Απριλίου 1989 για το άνοιγμα κοινοτικής δασμολογικής ποσόστωσης για κατεψυγμένα διαφράγματα βοοειδών του κωδικού ΣΟ 0206 29 91 (1989)

Avis juridique important

|

31989R1009

Κανονισμός (ΕΟΚ) αριθ. 1009/89 του Συμβουλίου της 17ης Απριλίου 1989 για το άνοιγμα κοινοτικής δασμολογικής ποσόστωσης για κατεψυγμένα διαφράγματα βοοειδών του κωδικού ΣΟ 0206 29 91 (1989)  

Επίσημη Εφημερίδα αριθ. L 109 της 20/04/1989 σ. 0002 - 0002

***** ΚΑΝΟΝΙΣΜΟΣ (ΕΟΚ) αριθ. 1009/89 ΤΟΥ ΣΥΜΒΟΥΛΙΟΥ  της 17ης Απριλίου 1989  για το άνοιγμα κοινοτικής δασμολογικής ποσόστωσης για κατεψυγμένα διαφράγματα βοοειδών του κωδικού ΣΟ 0206 29 91 (1989)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,  την πρόταση της Επιτροπής,  Εκτιμώντας:  ότι, για τα κατεψυγμένα διαφράγματα βοοειδών που υπάγονται στον κωδικό ΣΟ 0206 29 91, η Κοινότητα δεσμεύθηκε, στο πλαίσιο της Γενικής Συμφωνίας Δασμών και Εμπορίου (GATT), να ανοίξει ετήσια κοινοτική δασμολογική ποσόστωση με δασμό 4 %, της οποίας το μέγεθος καθορίζεται σε 1 500 τόνους· ότι θα πρέπει συνεπώς να ανοιχθεί για το 1989 αυτή η ποσόστωση·  ότι θα πρέπει να εξασφαλιστεί, ιδίως, η ίση και συνεχής πρόσβαση όλων των ενδιαφερομένων εισαγωγέων της Κοινότητας στην εν λόγω ποσόστωση και η εφαρμογή, χωρίς διακοπή, του ποσοστού που προβλέπεται για την ποσόστωση σε όλες τις εισαγωγές του εν λόγω προϊόντος σε όλα τα κράτη μέλη μέχρις εξάντλησης της ποσότητας της ποσόστωσης· ότι οι λεπτομέρειες εφαρμογής των διατάξεων αυτών πρέπει να είναι σύμφωνες με τη διαδικασία που προβλέπεται στο άρθρο 27 του κανονισμού (ΕΟΚ) αριθ. 805/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του βοείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 571/89 (2),  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  1. Ανοίγεται για το έτος 1989 κοινοτική δασμολογική ποσόστωση για τα κατεψυγμένα διαφράγματα βοοειδών, που υπάγονται στον κωδικό ΣΟ 0206 29 91.  Το συνολικό μέγεθος της ποσόστωσης αυτής ανέρχεται σε 1 500 τόνους.  2. Στο πλαίσιο της ποσόστωσης αυτής, ο δασμός του κοινού δασμολογίου που εφαρμόζεται, καθορίζεται σε 4 %.  Άρθρο 2  Σύμφωνα με τη διαδικασία που προβλέπεται στο άρθρο 27 του κανονισμού (ΕΟΚ) αριθ. 805/68, καθορίζονται οι λεπτομέρειες εφαρμογής του παρόντος κανονισμού, και ιδίως:  α) οι διατάξεις που εγγυώνται τη φύση, την προέλευση και την καταγωγή του προϊόντος·  β) οι διατάξεις σχετικά με την αναγνώριση του εγγράφου που επιτρέπει να εξακριβωθούν οι εγγυήσεις που αναφέρονται στο στοιχείο α).  Άρθρο 3  Ο παρών κανονισμός αρχίζει να ισχύει τη δεύτερη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Λουξεμβούργο, 17 Απριλίου 1989.  Για το Συμβούλιο  Ο Πρόεδρος  C. ROMERO HERRERA  (1) ΕΕ αριθ. L 148 της 28. 6. 1968, σ. 24.  (2) ΕΕ αριθ. L 61 της 4. 3. 1989, σ. 43.